ຕໍາຫລວດອັງກິດເຂົ້າກວດຄົ້ນ ຕາມບ້ານເຮືອນໃນລອນດອນ (ເບິ່ງວີດີໂອ)
ຕໍາຫລວດ​ໄດ້​ຈັບ​ກຸມ​ຄົນ​ຫລາຍ​ກວ່າ 1100 ຄົນ​ ນັບ​ແຕ່ ຄວາມວຸ້ນວາຍ​ໄດ້​ເລີ້ມຂຶ້ນ​ມາ ​ຕັ້ງ​ແຕ່​ວັນ​ເສົາ​ແລ້ວ​ນີ້.
ຕໍາຫລວດອັງກິດໄດ້ເລີ້ມເຂົ້າກວດຄົ້ນຕາມບ້ານເຮືອນ ໃນກຸງລອນດອນໃນວັນພະຫັດມື້ນີ້ ເພື່ອຊອກຈັບພວກຕ້ອງສົງໄສທີ່ໄດ້ກໍ່ຄວາມວຸ້ນວາຍທີ່ໄດ້ຄອບງໍາປະເທດເປັນເວລາສ່ວນ ໃຫຍ່ໃນສັບປະດາຜ່ານມານີ້ ທ່ານ Steve Kavanagh ຮອງຜູ້ຊ່ອຍຫົວໜ້າຕໍາຫລວດກ່າວວ່າ ພວກເຈົ້າໜ້າທີ່ຕໍາ ຫລວດໄດ້ເລີ້ມໄປເຄາະປະຕູບ້ານເຮືອນຕ່າງໆ ເພື່ອທໍາການຈັບຜູ້ຄົນໃນທົ່ວໂຕເມືອງ ໃນຫລາຍຊົ່ວໂມງໃນເຊົ້າວັນພະຫັດມື້ນີ້ ແລະກ່າວວ່າ ຈະມີການປະຕິບັດຕາມໝາຍຈັບ ຜູ້ຄົນຫລາຍກວ່າ100 ຄົນ ໃນອີກຫລາຍຊົ່ວໂມງແລະຫລາຍມື້ຕໍ່ໜ້ານີ້ ໃນຕອນບ່າຍວັນພະຫັດມື້ນີ້ ນາຍົກລັດຖະມົນຕີອັງກິດທ່ານ David Cameron ຈະ ກ່າວຕໍ່ກອງປະຊຸມສະໄໝສຸກເສິນຂອງລັດຖະພາກ່ຽວກັບຄວາມວຸ້ນວາຍ ຊຶ່ງສ່ວນ ໃຫຍ່ແລ້ວ ກໍໄດ້ຜ່ອນຄາຍລົງແດ່ແລ້ວ ໃນຄືນວັນພຸດວານນີ້ ທ່ານ Cameron ໄດ້ປະເຊີນກັນການຕໍາໜິຕິຕຽນກ່ຽວກັບແຜນການຂອງທ່ານ ທີ່ຈະ ລົດຜ່ອນງົບປະມານສໍາລັບຕໍາຫລວດລົງ 20 ເປີເຊັນນັ້ນ ອັງກິດໄດ້ມີຄືນທີ່ງຽບສະຫງົບໃນຄືນຜ່ານມານີ້ເປັນເທື່ອທໍາອິດ ຫລັງຈາກປະເຊີນ ກັບຄວາມວຸ້ນວາຍມາ 4 ຄືນລຽນຕິດ ຕໍາຫລວດແລະພວກເຫັນເຫດການແຈ້ງວ່າ ມີເຫດການເລັກໆນ້ອຍໆເກີດຂຶ້ນພຽງບໍ່ເທົ່າໃດບ່ອນ ໃນຂະນະທີ່ພວກຕໍາຫລວດ ປາບການຈະລາຈົນຫລາຍພັນຄົນອອກປະຕິບັດງານ ຢູ່ຕາມຖະໜົນຫົນທາງສາຍ ຕ່າງໆໃນກຸງລອນດອນ ເມືອງ Manchester, ເມືອງ Liverpool ແລະເມືອງ Birmingham ຕໍາຫລວດໄດ້ຈັບກຸມຄົນຫລາຍກວ່າ 1 ພັນ 100 ຄົນນັບແຕ່ຄວາມວຸ້ນວາຍໄດ້ເລີ້ມ ຂຶ້ນມາຕັ້ງແຕ່ວັນເສົາແລ້ວນີ້ ຄວາມວຸ້ນວາຍເລີ້ມເກີດຂຶ້ນພາຍຫລັງຕໍາຫລວດຍິງຊາຍ ຄົນນຶ່ງ ໄວ 29 ປີຕາຍໃນເຂດເສດຖະກິດຕົກຕໍ່າໃນຄຸ້ມ Tottenham ໃນກຸງລອນ ດອນນັ້ນ